**Տատիանա Գաբրիելլա Հոբսոն** (անգլ.՝ Tatiana Gabrielle Hobson, հունվարի 25, 1996(1996-01-25), Սան Ֆրանցիսկո, Կալիֆոռնիա, ԱՄՆ, առավել հայտնի է որպես **Տատի Գաբրիելլա**), ամերիկացի դերասանուհի։ Առավել հայտնի է դարձել The CW հեռուստաալիքի հեռարձակած 100 հեռուստասերիալում կատարած Գայայի և Նեթֆլիքսի «Սաբրինայի սարսափազդու արկածները» հեռուստասերիալում կատարած Պրուդենս Բլեքվուդի դերերով։

Վաղ կյանք և կրթություն
----------------------

Ծնվել է 1996 թվականի հունվարի 25-ին Սան Ֆրանցիսկոյում և նրան մեծացրել է կորեա-ամերիկացի մայրը։

Երեք տարեկան հասակում զբաղվել է մոդելությամբ և հինգ տարեկան հասակում դարձել է Macy's և Nordstrom նորաձևության խանութները ներկայացնող մոդելներից։

Միջին դպրոցում ընդունվել է Օքլենդի արվեստի դպրոցի թատերական բաժինը։ Այնտեղ սովորելու ընթացքում ելույթ է ունեցել և ղեկավարել է մի շարք ներկայացումներ, իսկ հետո ստացել է մի շարք մրցանակներ տարբեր թատերական ներկայացումների համար, ներառյալ Էդինբուրգի եզրային փառատոնի մրցանակը։ Ավագ դպրոցից հետո տեղափոխվել է Ատլանտա և սովորել Սփելման Քոլեջում, որտեղ հիմնականում ուսումնասիրել է դրամա և ֆրանսերեն։

Կարիերա
-------

Որպես Տատիանա Հոբսոն, առաջին անգամ՝ 2014 թվականին «Թրի մոտ կանգնած» ֆիլմում կատարել է Քիթնիգի դերը։ 2015 թվականին տեղափոխվել է Լոս Անջելես։ 2015 թվականին նկարահանվել է կարճամետրաժ «Ցնցոտիավորը» ֆիլմում, իսկ 2016 թվականին «Պարզապես Ջեննա» ֆիլմում կատարել է Մոնիկայի դերը։

Որպես Տատի Գաբրիելլա նա հանդես է եկել 2016 թվականին Disney Channel-ի «Քեյ. Սի. Հետախույզ» հեռուստասերիալում կատարած Ուեքի Ջեքիի դերով։ Հետո նույն տարում, Գաբրիելլան նկարահանվել է Nickelodeon-ի Որոտի մարդիկ հեռուստասերիալում՝ կատարելով Հաքսոուի դերը։

2017 թվականին Գաբրիելլան կատարել է իր առաջին պարբերական դերը՝ Գայա The CW հեռուստաալիքի 100 հեռուստասերիալում։ Նույն տարում նկարահանվել է Hulu հեռուստաալիքի «Տարածություն 404» հեռուստասերիալում՝ կատարելով Ամանդայի քրոջ դերը։ 2017 թվականին հնչյունավորել է Էդդիին Էմոջի ֆիլմում, հետո կատարել է Բիրդիի դերը Hulu-ի «Տարօրինակ» հեռուստասերիալում, իսկ ավելի ուշ հնչյունավորում է կատարել TBS հեռուստաալիքի «Տարանտուլա» սերիալում։

2018 թվականի մարտին կատարել է Պրուդենս Բլեքվուդի պարբերական դերը Նեթֆլիքսի «Սաբրինայի սարսափազդու արկածները» հեռուստասերիալում։

Ֆիլմագրություն
--------------

| Տարեթիվ | Վերնագիր | Դեր | Նշումներ |
| --- | --- | --- | --- |
| 2014 | Կանգնած թուրը | Քիթինգ | Կարճամետրաժ, Տատիանա Հոբսոն անվանմբ |
| 2015 | Ցնցոտիավորը |  | Կարճամետրաժ, Տատիանա Հոբսոն անվանմբ |
| 2016 | Պարզապես Ջեննա | Մոնիկա | Հեռուստասֆիլմ Տատիանա Հոբսոն անվանմբ |
| 2016 | Քեյ. Սի. Հետախույզ | Ուեքի Ջեքի | 1 էպիզոդ |
| 2016 | Որոտային ընտանիք | Հաքսոու | 1 էպիզոդ |
| 2017–ներկա | 100 | Գայա | 23 էպիզոդ, պարբերական դեր |
| 2017 | Տարածություն 404 | Ամանդայի քույրը | "Բոբ" էպիզոդ |
| 2017 | Էմոջի ֆիլմ | Էդդի (ձայն) | Ֆիլմ |
| 2017 | Տարօրինակ | Բիրդի | 4 էպիզոդ |
| 2017 | Տարանտուլա | (ձայն) | 4 էպիզոդ |
| 2018–ներկա | Սաբրինայի սարսափազդու արկածները | Պրուդենս Նայթ | Հիմնական դեր |
| 2020 | Բուի տունը | Ուիլլոու (ձայն) |  |

Ծանոթագրություններ
------------------

1. 1 2  ČSFD (չեխերեն) — 2001.
2. ↑  Montell, Amanda (2018 թ․ դեկտեմբերի 13). «Tati Gabrielle on Wellness, Bold Makeup, and What It Takes to Play a TV Villain». *Byrdie*. Արխիվացված է օրիգինալից 2020 թ․ հունվարի 26-ին. Վերցված է 2018 թ․ դեկտեմբերի 13-ին.
3. 1 2 3  «Tati Gabrielle: 13 facts about the 'Chilling Adventures Of Sabrina' star you probably never knew». *PopBuzz*. Արխիվացված է օրիգինալից 2018 թ․ դեկտեմբերի 15-ին. Վերցված է 2018 թ․ դեկտեմբերի 13-ին.
4. 1 2  Petski, Denise (2018 թ․ մարտի 15). «Tati Gabrielle To Play Prudence in Netflix's Sabrina Series». *Deadline Hollywood*. Վերցված է 2018 թ․ մարտի 15-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Տատի Գաբրիելլա» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ · Last.fm |
|  |
| Թեմատիկ կայքեր | AllMovie · AlloCiné · ČSFD · Discogs · Filmportal · Internet Movie Database · ԿինոՊոիսկ · Metacritic · MusicBrainz · Rate Your Music · Rotten Tomatoes |
|  |
| Չափորոշչային վերահսկողություն | GND: 1217928065 · LCCN: no2022060695 · VIAF: 2055160122839940630007 · WorldCat VIAF: 2055160122839940630007 |

 |